***Projekt azonosító: TOP-5.3.1-16-BK1-2017-00011***

***Projekt címe: „Lokális identitásépítés és helyi közösségfejlesztés”***

***Település:……KELEBIA……………***

Kelebia 72 db értékelhető, kitöltött kérdőívével meghaladta a várakozásunkat.

1. Az Ön neme?

* Nő
* Férfi

1. Melyik korcsoportba tartozik Ön?

* 18 – 25
* 26 – 49
* 50 – 64
* 65 felett

1. Iskolai végzettsége

* 8 általános
* szakmunkásképző
* érettségi
* főiskola/egyetem

A nemek közti megoszlás:

* Nő 48 fő (66%)
* Férfi 24 fő (34%)

Ritka, hogy ilyen szép számmal képviseltessék magukat a férfiak a közösségfejlesztés terén, legfőképpen egy ilyen sok kérdésből álló kérdőív által.

* 18 – 25 4 nő + 3 férfi
* 26 – 49 28 nő + 13 férfi
* 50 – 64 15 nő + 7 férfi
* 65 felett 1 férfi

Célul tűztük ki, hogy a település minden lakosához eljuttassuk a kérdőívet, annak a nyugdíjasoktól való visszaérkeztetése viszont nem járt sikerrel.

Természetesen fontos a 65 éves kor feletti korosztály véleménye is, de ők a hagyományőrzés jegyében így is példamutatók a daloskör, néptánc, varróklub stb. által.

Tapasztalataink szerint ők az a korcsoport (nyugdíjasok), akik maguktól szerveződve jól működő közösségek létrehozására voltak eddig képesek – közösségfejlesztés nélkül is.

Ebben a felmérésben – bár nem volt tudatosan előre eltervezve – az aktív korú lakosságról fogunk általános képet kapni.

Az iskolázottság szerinti mutatók:

* 8 általános 2 férfi + 8 nő
* szakmunkásképző 9 férfi + 12 nő
* érettségi 7 férfi + 10 nő
* főiskola/egyetem 6 férfi + 17 nő

Az iskolai végzettség már jelentős szórtságot mutat.

A nagyszámú felsőfokú oklevéllel rendelkezők száma miatt, a legtöbb válaszadást aszerint csoportosítottuk.

1. Mióta él a településen?

* 0 – 5 év
* 5 -10 év
* több, mint 10 éve

1. Miért él Ön Kelebián? (*Több választ is megjelölhet!)*

* ide születtem, azóta is itt élek
* itt él a családom, ide kötnek a gyökereim
* itt dolgozom, munkahelyem is ide köt
* egyéb............

A legtöbben „több, mint 10 éve” élnek Kelebián, oda született, családja is ott él.

Gyakori, hogy dolgozni más településekre járnak át, amit a falu központján áthaladó vasútvonal nagyban megkönnyít.

1. Az alábbi negatív állítások közül Ön melyiket tartja leginkább jellemzőnek Kelebia tekintetében?

* fiatalok elköltöznek
* kevés a munkahely
* nem jó a közbiztonság
* a település közössége nem összetartó
* túl unalmas, kevés a kulturális program
* egyéb................

A legtöbb (43 fő – ez 70%) válaszadó panaszkodik arra, hogy a településen „kevés a munkahely”. Amit vitatni vagy cáfolni lehet; de tény, hogy Kelebiát, mint lakóhelyüket nem cserélik fel más munkalehetőséget kínáló településre.

A vasút adta ’beutazás’ lehetőségével sokan élnek nap, mint nap.

Jó néhányan választották a „fiatalok elköltöznek” válaszlehetőséget (37%), de számukra is megoldást nyújt(hat) az infrastruktúra által kínálkozó lehetőség.

És nyújt is, egy válaszadó szerint: „napjainkra a fiatalok elvándorlásának folyamata megállt” – egy lakos e szavakkal fejtette ki tapasztalatát.

A közbiztonságról az 1 fő 65 év feletti férfi vallott rosszallóan.

1. Ön szerint mi az, amin kellene változtatni azért, hogy jobb legyen a közösségi élet Kelebián? ( *Több válasz is megjelölhető!)*

* az emberek gondolkodásmódján, motivációján, hogy nagyobb érdeklődést mutassanak a rendezvények iránt
* a generációk közötti szakadékon
* a helyi értékek felkutatása segítené a közösségi élet fellendülését
* nyilvános eseménynaptár létrehozásával
* rendezvényekkel, amelyek a helyi szokásokat helyezik előtérbe
* egyéb...............

Arányukat tekintve a nemek, és az iskolázottsági alapon vett válogatás nem eredményezett semmilyen eltérést a véleménynyilvánítás terén ennél a kérdésnél.

Az emberek gondolkodásmódján, motivációján, hogy nagyobb érdeklődést mutassanak a rendezvények iránt adott válasz, a válaszadók 55%-ának a válaszát teszi ki.

Főiskolát/egyetemet végzett : 8 nő + 4 férfi

8 általános-érettségizett : 19 nő + 9 férfi

A másik megoldásra váró probléma „a generációk közötti szakadék” a válaszadók 29%-át teszi ki:

Főiskolát/egyetemet végzett : 5 nő + 1 férfi

8 általános-érettségizett : 11 nő + 4 férfi

Az „egyéb” –re megjegyzésként kaptuk a megnyugtató szavakat: „szerintem a közösségi élet Kelebián példás, más településekhez képest kifejezetten jó”.

Valóságos meglátás lehet, hiszen a 6. kérdésben a település közössége nem összetartó válaszlehetőséget elenyészően kevesen jelölték meg.

1. Ön miként oldaná meg a felmerülő problémákat?

* a lakosság együttműködésével, összefogásával
* olyan közös programokkal, ami a fiatalabb és az idősebb generációt is érdekli, összehozza
* olyan kiadványok létrehozásával, amelyek feltárják a helyi szellemi és kulturális értékeit a településnek
* olyan emberek felkutatásával, akik tapasztalatukkal, tehetségükkel, tudásukkal, valamilyen területen kiemelkedőek, esetleg régi mesterséget űznek, hagyományőrzők.
* egyéb.................

A felmerülő problémákat hasonló elképzelésekkel oldanák meg a jobban és a kevésbé iskolázottak.

A lakosság 76%-a látja a lehetőséget a lakossági összefogásban, és az „olyan közös programokkal, ami a fiatalabb és az idősebb generációt is érdekli, összehozza”-ban.

Egy lakossági megjegyzés: „jól működő civil és egyházi közösségek vannak, ezt kell tovább vinni”.

1. Ön mivel tudna hozzájárulni a változásokhoz, miként tudná segíteni a közösségi élet fejlődését?

* részt venne a megrendezésre kerülő programokon
* aktív szerepet vállalna a rendezvények megszervezésében
* segítséget nyújtana a hagyományok továbbadásában
* önkéntes munka vállalásával
* fellépne a település rendezvényein
* műsorok szervezését vállalná
* egyéb............

Kelebia kellemes atmoszféránának, jól működőnek mondott közösségi életének még jobbá tételéhez sokan hozzájárul(ná)nak.

Az általunk felállított jól megszokott szűrők a következőt mutatták ki:

a diplomás férfiak a 7 válaszlehetőség közül (83%-ban) a legkisebb energiaigényű hozzájárulást vállalják magukra: „részt venne a megrendezésre kerülő programokon”.

A nők iskolázottságtól függetlenül is ’bevállalóssabbak’. Szép számmal mutatnak hajlandóságot fellépésre, szervezésre, önkéntes munka vállalására.

1. Ön részt vesz-e a közösségi életben?

* igen
* nem

Az önbevallás szerint a lakosság – amennyiben megengedjük, hogy a válaszadók képviseljék a teljes lakosság véleményét – aktív vagy passzív módon, de 82%-ban részt vesz a helyi közösségi életben.

Meglepő adatként mutatkozott ki, hogy a válaszadó értelmiségiek 30%-a vallotta, hogy nem vesz részt a közösségi életben.

Ez elég jelentős embercsoportot is feltételezhet maga mögött, ezért érdemes lenne ki-, vagy felülvizsgálni ezt a jelenséget.

Kitekintés: az értelmiségiek a „köz” életéből való kivonulása általános jelenség, és növekvő tendenciát mutat. Nagyon sarkalatosan fogalmazva: mintha nem akarna a „poor” néppel keveredni az értelmiségi.

Az egyre színvonalasabb és sokrétű programok nem indokolják a résztvevők szegregációját.

1. Ha igen, milyen formában,

* szervezőként
* önkéntesként
* szponzorként
* úgy támogatom, hogy részt veszek a programokon

Azok közül, akik azt vallották magukról, hogy részt vesznek a közösségi életben, 42%-ban aktív önkéntesnek jelölték magukat.

A legtöbben – természetesen – „úgy támogatom, hogy részt veszek a programokon”.

A szponzori szerep vállalása Kelebián sem népszerű, az összes válaszadót alapul véve 2%.

1. Ismerem településem egyesületeit, és azok munkáját?

* igen
* nem

A település egyesületeit és azok munkáját a lakosság jól ismeri (81%).

1. Szívesen csatlakozna-e valamelyik, a településen működő egyesülethez, civil szervezethez?

* igen
* nem

1. Ha eddig még nem csatlakozott egyik egyesülethez sem, miét?

* nincs időm rá
* nem érdekel
* nem tudtam kit kell keresni
* nem hívtak meg
* egyéb..........

A település valamely egyesületéhez, civil szervezetéhez való csatlakozási kedv nagy ugyan, de „nincs időm rá” okokra hivatkozva nem éri el a megvalósulást.

Az okot megjelölők 91 %-a adta a más településekről is már jól ismert választ.

1. Ön honnan, milyen forrásból tájékozódik a településen történő eseményekről?

* a település honlapjáról
* közösségi oldalról (facebook)
* helyi kiadványú újságból
* plakátról, szórólapokról
* ismerősöktől, szomszédoktól, munkahelyről
* nem tájékozódom

1. Ön szerint megfelelő-e a tájékoztatás a településen?

* igen
* nem

1. Ha úgy gondolja, hogy nem megfelelő, akkor Ön miként oldaná meg az információ eljutását a lakossághoz?

Kérem fejtse ki!

A helyi kiadványú újság nagy népszerűségnek örvend, maga mögött hagyva a többi hírforrás használatának gyakoriságát.

Az ismerősök, szomszédok, munkahely is kedvelt hírcsatorna. (A nemek és az iskolázottság azonos szórtságot mutatnak.)

A tájékoztatással tökéletesen meg vannak elégedve, - csupán 1 válaszadó nem, aki nem élt annak lehetőségével, hogy véleményezze az általa észlelt hiányosságot, s azt hogyan lehetne orvosolni.

1. Ismer-e a településén olyan embereket, akik rendelkeznek különös tudással, birtokában vannak valamilyen tehetségnek, régi foglalkozásnak?

* igen; ki az, és miben kiemelkedő:
* nem
* nem, de érdekelne engem is.

1. Ön melyik régi mesterség vagy hagyományőrzés területén jártas, illetve mi az a tudás, aminek Ön birtokában van, és szívesen átadná a következő generációnak?

* kosárfonás
* szappankészítés
* kemencerakás
* kenyérsütés, tésztakészítés
* seprűkészítés
* fanemesítés
* gyógyfüvek ismerete, természetgyógyászat
* gyűjteménnyel rendelkezik
* kézimunkázik
* játszik hangszeren, dalokat ismer
* történelemben jártas
* képzőművészetben jártas
* sportban jártas
* versírás, irodalomban jártas
* zene területén jártas
* egyéb.....

A vizsgálat alá vont lakosság – akaratlanul – korosztály tekintetében hasonlóságot mutat Kunfehértóval.

Ott a fiatalságból eredő hiányosságnak summáztuk a hagyományokkal kapcsolatos járatlanságot, amit Kelebia megcáfol.

Minden okleveles nő jeleskedik minimum 1 olyan régi mesterségben, amit szívesen át is adna a következő generációnak.

A férfiak – iskolázottságtól függetlenül – a sportban mutatnak jártasságot.

A nők a kézimunkázás terén.

De figyelemre méltó a kenyérsütés, tésztakészítés ’tudomány’ ismerőinek száma is.

A válaszadók között büszkén vállalták magukat a néptánccsoport tagjai, akik az „egyéb” válaszlehetőséget kiegészítve jelezték hovatartozásukat: „ a néptánc csoport tagja vagyok”.

1. Szívesen fogadná, ha a településen tanulókör alakulna a fent említett témák valamelyikéből?

* igen
* nem

|  |  |  |  |  |
| --- | --- | --- | --- | --- |
|  | Főiskola/egyetemet végzett | | 8 általánostól - érettségizett | |
| igen | 3 férfi | 15 nő | 10 férfi | 27 nő |
| nem | 2 férfi | 1 nő | 3 férfi | 2 nő |

Tehát a túlnyomó többség szívesen fogadna egy tanulókört a településen a hagyományőrzés zászlaja alatt – meglehet, sokan konkrét elvárással a tekintetben mi legyen a téma.

1. Vendégének mit mutatna meg Kelebiából, és annak környékéből; mire büszke Ön?

* a templomot
* a vasútállomást
* a sportlétesítményeket
* a tavakat
* egy, a településsel kapcsolatos kiállítást

1. Ön szerint fontos szerepet tölt be a kelebiaiak életében a vasút?

* igen
* nem

1. Melyiket szeretné, ha vasúttal kapcsolatosan létrejönne az Ön településén:

* kiadvány
* múzeum
* gyűjtemény
* egyesület

„Az egész településre büszke vagyok!” (50-64 éves férfi vallomása)

Gyakran sajnáljuk, hogy a kérdőívek kitöltése név nélkül valósult meg.

Így csak reménykedni tudunk abban, hogy közösségfejlesztő munkánk során kitűnnek majd azok a ’csillagok’, akik fényükkel másnak is világosságot tudnak nyújtani.

De a válaszadók lelkesedése települése iránt leképeződik a 21. kérdés válaszaiban:

mindenki, az összes látnivalót megjelölte válaszadásában.

Számolgatva, és ilyen-olyan szűrőket felállítva sem lehetne rangsorolni az ismert helyeket aszerint, mit tartanak a kelebiaiak fontosnak, vagy egyszerűen értéknek településükön.

A vasút jelenléte vitathatatlanul fontos szerepet tölt be (munkahelyet biztosít, biztosítja a szórakozásra és a munkába járás eszközét stb.).

A vasút Kelebia életében az 1800-as évek végétől van jelen. Több generáció élvezhette már jótékony jegyeit.

Talán nincs is Kelebián olyan család, akinek valamely tagja ne kötődne ilyen-olyan formában a vasúthoz. (Bakter, jegypénztáros, masiniszta, kalauz, vámos vagy határőr a vasúton stb.)

A legtöbben indokoltnak tartják, hogy annak hiányosságát, hogy nincs Kelebián egy vasútmúzeum vagy vasutas-gyűjtemény pótolni kell. Néhányan egy kiadvánnyal is kiegészítenék a gyűjteménytár megvalósulását.